
Sino ang tunay na terorista? 


at ipagpilitang tawaging "terorista" ang rebo- 

lusyonaryong kilusan sa Pilipinas, nagdudumi- 

lat ang katotohanan na mismong ang rehimeng Arro- 

yo at ang mga pasistang tropa nito ang pinakamala- 

laking terorista sa Pilipinas, at ang amo nitong gub- 

yernong Bush ang numero unong terorista sa buong 
mundo. 

Nito lamang huling linggo ng Setyembre, di baba- 

ba sa 1,400 pamilya ang sapilitang napalikas mula sa 


(G pa man nito baluktutin ang katotohanan 


Lalong pagkaligalig at 
paniniil ng rehimeng 


Mga tampok sa 
isyung ito... 


Arroyo 


Paglaban kay Palparan 
ng masa sa Eastern 
PAHINA 3 | Visayas 


iba't ibang baryo ng San Luis, Aurora dahil sa walang 
pakundangang pambobomba ng AFP. Pinalalabas ng 
AFP na may tinutugis silang "natitirang mga gerilya" 
mula sa isang nakasagupa at malubhang napinsalaang 
platun ng BHB sa lugar. Malinaw na walang ibang pa- 
kay ang operasyong militar kundi sindakin ang mga 
sibilyan sa lugar dahil wala ni isang sagupaang naga- 
nap sa pagitan ng militar at BHB. 

Sa Central Luzon, 19 na progresibong lider at mga 
aktibista na ang pinapaslang ng mga armadong pwer- 

sa ng estado mula Setyembre hang- 
gang Oktubre. Kung ibibilang ang 
mga biktima mula nang maupo ang 
rehimeng Arroyo noong 2001, di 
bababa sa 400 aktibista na ang 
pinagpapatay nito, at di hamak na 
mas marami pa ang iligal na inares- 
to, tinortyur, sapilitang pinalikas 
at dumanas ng iba pang paglapas- 
tangan sa karapatang-tao. Ang 
mga biktima ay pawang mga di ar- 
madong sibilyan. 

Sa mga komunidad ng mga 
Moro, daanlibong mamamayan ang 
sapilitang napalilikas dahil sa wa- 
lang habas na pambobomba, pa- 
nganganyon, pananalbeyds, pagdu- 
kot, iligal na panghahalughog at 
iba pang pagyurak sa karapatang- 
tao sa gitna ng mga operasyong 
pagtugis ng AFP sa mga pwersa ng 
MNLF, bandidong Abu Sayyaf at iba 
pang "grupong terorista." Ilan sa 
mga "anti-teroristang" operasyong 
ito ay nilahukan ng mga Amerika- 
nong "tagapayo." Mga sibilyan ang 
aktwal na mga biktima ng kanilang 
pananalanta. 

Sa Iraq at Afghanistan, daan- 
daanlibo na ang biktima ng pambo- 
bomba, istraping, walang pakunda- 
ngang pamamaril, iligal na pagku- 
kulong, tortyur, malawakang gutom 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.org 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


at kawalan ng mga batayang serbi- 
syo sa marahas na pananakop ng 
US sa mga bansang ito. Muli, ang 
mga biktima ay mga walang kala- 
ban-labang sibilyan. 

Sa kabilang banda, malayong- 
malayo ang ipinakikitang mataas 
na paggalang ng mga rebolusyo- 
naryong armadong pwersa sa kara- 
patang-tao at mga batas ng digma. 
Batid ng nakararaming mamamayan 
sa mga lugar na kinikilusan ng mga 
rebolusyonaryong pwersa na sa 
pagsusulong ng armadong pakiki- 
baka, kabilang sa pangunahing ti- 
nitiyak ng mga mandirigma ng BHB 
ang interes at kagalingan ng ma- 
mamayan. 

Itinutuon lamang ng BHB ang 
mga armas nito laban sa mga tiyak 
at lehitimong target militar. Lubos 
na umaayon din sa mga pandaigdi- 
gang makataong batas at sa mga 
sibilisadong alituntunin ng digma 
ang mga patakaran ng BHB hinggil 
sa paggalang at pagprotekta sa 
mga sibilyan at mga kaaway na tro- 
pang wala na sa katayuang luma- 
ban. 

Alinsunod rito, sa pamamagi- 
tan ng NDFP ay sumang-ayon ang 
PKP at BHB sa Geneva Conventions 
at Protocols of War. 

Ang lahat ng mga ito ay naka- 
paloob sa mga probisyon ng Com- 
prehensive Agreement on Respect 
for Human Rights and International 
Humanitarian Law (CARHRIHL) na 
pinirmahan kapwa ng NDFP at ng 
Gubyerno ng Republika ng Pilipinas 
(GRP) noong 1998. Pinalalaganap 
at tinatalakay ito sa lahat ng yunit 
at pwersa ng PKP, BHB at NDFP at 
masang pinamumunuan ng mga 
ito, at mahigpit nila itong sinusu- 
nod. 

Subalit hanggang ngayon, ang 
BHB lamang ang tumatalima sa 
CARHRIHL at mga pandaigdigang 
batas ng digma. Puspusang nagsu- 
sumikap ang BHB na walang mada- 
may na sibilyan sa mga taktikal na 
opensiba nito. Sadyang umiiwas 
ang BHB na mag-opensiba sa mga 
lugar kung saan malaki ang panga- 
nib na may madadamay na mga 
sibilyan, produksyon at mahahala- 
gang kasangkapan ng mamamayan. 
Buong pagpapakumbaba itong hu- 
mihingi ng patawad at nag-aalok 
ng kumpensasyon sakaling mayro- 
ong mga di sinasadyang madamay 
na sibilyan. Tinitiyak ng BHB na 
ang lahat ng mga pwersa nito ay 
naggagawad ng makataong pagtra- 
to sa mga sundalong nabibihag ni- 
to sa labanan. 

Sa kabilang banda, parang mga 
asong ulol na binabalingan ng AFP 
ang mga sibilyan kapag dumaranas 
ng pagkatalo sa kamay ng BHB. 
Sadyang humihimpil ang AFP sa 
mga eskwelahan, barangay hall, ka- 
pilya at iba pang tipunan ng mga 
sibilyan upang mas mahigpit na 
makontrol ang galaw ng taumbar- 
yo, higit na maabuso sila at maga- 
mit silang pananggalang sa mga la- 
banan. Di na mabilang ang mga 
kaso ng pagtortyur at pagpatay ng 
mga berdugo ng estado sa nabibi- 
hag nilang mga Pulang mandirig- 
mang sugatan at wala nang kaka- 
yahang lumaban. 

Sino ngayon ang tunay na 
terorista? ABI 

Di terorista ang PKP/BHB--UNDP 


aging ang United Nations Development Program 

(UNDP), isang ahensya ng United Nations, ay 
hindi na napasasakay ng rehimeng Arroyo at gubyer- 
nong US sa ipinagpipilitan nitong pagbabansag sa 
Partido Komunista ng Pilipinas (PKP) at Bagong Huk- 
bong Bayan (BHB) bilang terorista. 

Ayon sa inilabas nitong 2005 Philippine Human 
Development Report (PHDR), kung obhetibong su- 
suriin ang rekord ng PKP-BHB sa armadong pakiki- 
baka at ang mga patakaran at pangkalahatang prak- 
tika nito, makikita na hindi totoong nagsasagawa 
ito ng terorismo. Ayon sa report, hindi sadyang tu- 
matarget ng mga sibilyan ang PKP-BHB. 

Ang 2005 PHDR ay inihanda sa pakikipagtulu- 
ngan sa Human Development Network (HDN) at New 
Zealand Agency for International Development 


(NZAID). 

Binatikos din ng 2005 PHDR ang "militaristang 
patakaran" ng rehimeng Arroyo na pangunahing 
hadlang sa pagsusulong ng usapang pangkapayapa- 
an. Anito, "Mas binibigyang-diin nito ang aksyong 
militar sa halip na negosasyong pangkapayapaan sa 
pakikitungo nito sa PKP-BHB na mas itinuturing ni- 
tong terorista kaysa komunista. Mas pinipili nitong 
magsunud-sunuran sa US at kunin ang suporta nito 
sa todo-gera laban sa mga rebolusyonaryong pwer- 
sa.” 

Tulad ng inaasahan ay binalewala lamang kapwa 
ng nagmamalinis na gubyerno ng US at ng tuta 
nitong rehimen ang ulat ng UNDP. Ipinahayag nila 
na wala silang intensyong bawiin ang pagpapabi- 
lang sa PKP at BHB sa talaan ng mga "terorista." [E 


Lalong pagkaligalig at lumalalang 
paniniil ng rehimeng Arroyo 


igit na nagiging desperado 
H: Arroyo sa harap ng tuluy- 
tuloy na paglaganap ng pa- 
nawagang patalsikin siya sa pwes- 
to. Sa kabila ng mga pasistang 
hakbangin ng rehimen, patuloy na 
iginigiit ang mga kilos protesta at 
lumalawak ang mga alyansang 
anti-Arroyo. Dagdag 
dito, lumalakas ang (fs 
mga ugong-ugong | 
tungkol umano 
sa nilulutong ku- 
deta ng mga he- 
neral at signipi- 
kanteng seksyon 
ng sandatahang 
lakas. Sa harap 
ng mga ito, la- 
long pinag-iiba- 
yo ni Arroyo ang kas 
panunupil sa mamamayan, lalo na 
laban sa mga progresibong pwer- 
sang nakikita niyang pinakaimplu- 
wensyal ngayon sa kilusang talsik. 
Pinakamalupit sa lahat ng hak- 
banging isinasagawa ng rehimen 

ang kampanya ng pamamaslang sa 
mga lider at kasapi ng mga progre- 
sibong organisasyon. Sa Central 
Luzon pa lamang, 19 na mga lider 
at aktibista ang pinaslang na ng 
mga armadong tauhan ng rehimen 
nitong nakaraang dalawang buwan. 
Kabilang sila sa mahigit 400 nang 

mga progresibong lider, 
aktibista at mga persona- 
lidad na pinaslang mula 
2001. Wala ring tigil ang 
w kalupitan at terorismo na 
isinasagawa ng mga pa- 
sistang pwersa ng rehi- 
men sa kanayu- 
g nan at mga ko- 
munidad ng 
mga manggagawa at ma- 
ralita ng lunsod. 

Ibayo ring pinatitindi 
sa iba't ibang pamamaraan 
ang panunupil sa mga pro- 

testa at aksyong masa laluna 
sa paligid ng Malakanyang. Kabi- 
lang sa mga mapanupil na hakba- 
nging ito ang patakarang "calibra- 


ted preemptive response" na gina- 
mit na katwiran sa marahas na pag- 
bubuwag sa mga demonstrasyon sa 
Mendiola. Idinagdag pa ngayon ni 
Arroyo ang pagbabawal ng mga rali 
sa paligid ng Malakanyang. Maging 
ang pagtitipon sa loob ng mga 
simbahan sa paligid ng Malakan- 
yang ay pinaghihigpitan na rin ni 
Arroyo. 

Mistulang garison na ang Mala- 
kanyang. Tanda ng lubhang pagka- 
takot ni Arroyo, pinalibutan ang 
palasyo ng mga alambreng tinik at 
container van. Pinaliligiran din ito 
ng mga pwersa ng Presidential Se- 
curity Battalion na may malalakas 
na armas at di kukulangin sa anim 
na armored personnel carrier at iba't 
iba pang mga sasakyang militar. 

Wala ring lubay ang rehimeng 
Arroyo sa pagbabanta at panggigi- 
pit sa masmidya. Bukod sa bantang 
pag-aresto sa mga kritikal na brod- 
kaster at komentarista alinsunod sa 
isang naisiwalat na planong pagde- 
deklara ng "state of emergency, " 

ang mga reporter na nagkokober ng 
Malakanyang ay tahasang "bina- 
bantayan" ng Presidential Security 
Group (PSG) habang naroroon sila. 
Walang ligtas ang masmidya sa 
maruruming atake ni Arroyo. Ni- 
tong Nobyembre, inakusahan ni 
Arroyo na sangkot si Julius Babao, 
isang kilalang brodkaster ng ABS- 
CBN, sa pagpapalaya kay Dawud 
Santos, isa diumanong "terorista". 
Subalit sa halip na matinag sa di 
tuwirang pananakot ni Arroyo, lalo 
pang naging matatag ang masmid- 
ya sa pagtatanggol ng kanilang ka- 
rapatan. Ang akusasyon ni Arroyo 
ay mahigpit na pinabulaanan ni 
Babao at mariing kinundena ng 
ABS-CBN, ng mga samahan ng ta- 
ong-midya, ng mga pulitiko at iba't 
iba pang sektor ng mamamayan. Sa 
kabila ng pahayag ng Intelligence 
Service of the Armed Forces of the 
Philippines (ISAFP) na walang 
solidong ebidensya laban kay Ba- 
bao, tumatanggi pa ring humingi 
na paumanhin ang Malakanyang 
kay Babao at sa ABS-CBN. 
Paglalantad ng mga kabulu- 
kan ng rehimen. Sa pagtutulungan 
ng mga progresibong organisa- 
syong masa, iba't ibang institusyon 
ng simbahan, mga samahan ng 
mga abugado, mga tagapagtagu- 
yod ng karapatang-tao, mga kon- 
gresman at iba pang respetadong 
personahe, itinayo nitong Oktubre 
25 ang Citizen's Congress for Truth 
and Accountability (CCTA). Hini- 
rang na mamuno rito si dating Bise 
Presidente Teofisto Guingona. Mag- 
sisimula sa Nobyembre 8 ang mga 
pampublikong pagdinig nito kaug- 
nay ng mga reklamo laban kay Ar- 
royo tungkol sa pandaraya sa naka- 
raang eleksyon, korapsyon at mga 
paglabag sa karapatang-tao. 
Kabilang sa mga tatayong hu- 
kom ng CCTA ay sina Prof. Victoria 
Avena ng UP Law Center: Sharon 
Rose Joy Ruiz Duremdes, secretary- 
general ng National Council of 
Churches of the Philippines, Bishop 

Alberto Ramento, co-chairman ng 
Ecumenical Bishops Forum, Bishop 
Dan Balais ng Jesus Is Lord Move- 
ment, Menchie Caragdag ng Peace 
for Life: at dating upisyal ng Presi- 
dential Commission on Human 
Rights na si Nasser Marahomsalic. 
Pangungunahan naman ni United 
Nations ad litem judge Romeo 
Capulong, Atty. Neri Colmenares ng 
Counsels for the Defense of 
Liberties at Atty. Glenda Litong ng 
Alternative Law Group ang isang 
lupon na siyang maghahapag ng 
mga ebidensya laban kay Arroyo. 
Mataas ang ekspektasyon ng 
mamamayan na maisisiwalat sa 
mga pagdinig ng CCTA ang mga ka- 
totohanang pinigilan ni Arroyo na 
mabunyag sa prosesong impeach- 
ment na pinatay ng rehimen sa pa- 
mamagitan ng bayarang mga ka- 
alyado nito sa Kongreso. Bagama't 
pilit itong minamaliit ni Arroyo, 
nangangamba ang Malakanyang na 
ang mga mabubunyag na imporma- 
syon sa CCTA ay mag-uudyok ng 
mas malakas at determinado pang 
pagkilos ng mamamayan 
Samantala, patuloy ang imbes- 
tigasyon sa Senado ukol sa iba't iba 
pang kaso ng pandarambong at ka- 
tiwalian ng rehimeng Arroyo. Sa 
partikular, iniimbestigahan ang 
paggamit ni Arroyo ng pondong 
nakalaan sa programang Ginintu- 
ang Masaganang Ani (tinatawag na 
"Fertilizer Fund") sa kanyang kam- 
panyang panghalalan noong 2004. 
Ayon sa testimonya ni dating Sec. 
Emilia Boncodin ng Department of 
Budget and Management, mabili- 
san at buu-buong inilabas ng gub- 
yernong Arroyo ang Fertilizer Fund 
tatlong buwan bago ang eleksyon 
ng 2004. Tumanggap ng malalaking 
alokasyon mula sa pondong ito ang 
mga kongresman at punong-bayan 
na kaalyado ni Arroyo at ang mga 
pekeng non-governmental organi- 
zation na itinayo ni National Secu- 
rity Adviser Norberto Gonzales. Isi- 
niwalat naman ng mga organisa- 


Sa kabila ng mga pasistang 
hakbangin ng rehimen, 
patuloy na iginigiit ang 

mga kilos protesta at 
lumalawak ang mga 
alyansang anti-Arroyo. 


syong magsasaka na wala silang 
natatanggap na anumang abono o 
pondo mula sa Fertilizer Fund. 
Kinabukasan ng paglalahad ni 
Boncodin mula sa kinararatayan ni- 
yang ospital, biglang nasunog ang 
tanggapan ng DBM. Pangunahing 
nasira ang mga pinakasusing kom- 
pyuter ng DBM na pinaglalagakan 
ng mahahalagang dokumento nito. 
Lumalalang bitak sa naghaha- 
ring paksyon. Lalong lumalaki ang 
bitak sa hanay ng naghaharing 
paksyon. Hayagan nang nagtu- 
tunggalian ang ilang mga alyado ni 
Arroyo sa usapin ng pagputol ng 
kanyang termino bilang presidente. 
Iginigiit ng dalawang pangunahing 
kaalyado niya sa Lakas-UMDP (Uni- 
ted Muslim Democratic Party) na 
sina Speaker Jose de Venecia at da- 
ting presidente Fidel Ramos, na 
putulin ni Arroyo ang kanyang ter- 
mino sa 2007 alinsunod sa planong 
pagbabago mula sa sistemang pre- 
sidensyal tungong parlamentaryo. 
Tinututulan naman ng Senado, ng 
mga progresibong pwersa at mala- 
wak na hanay ng mamamayan ang 
pagbabago sa konstitusyon. 
Paulit-ulit na tinutulan ni Arro- 
yo ang mga mungkahing bumaba 
na siya sa pwesto sa 2007. Bilang 
konsesyon umano, nagpahayag si- 
ya ng kahandaang magpatawag ng 
eleksyong pamparlamento sa ba- 
langkas ng bagong konstitusyon sa 
taong 2007. Pero kasabay ng ga- 
yong pahayag, iginigiit ng Mala- 
kanyang na mananatiling presiden- 
te si Arroyo hanggang 2010 kahit 
pa mayroon nang prime minister. 
Upang pasunurin si de Venecia sa 


ANG BAYAN Nobyembre 7, 2005 


kanyang kagustuhan, binabanta- 
an siya ni Arroyo na maaari ni- 
yang ipalit dito bilang pinuno ng 
Kongreso si Surigao del Sur Rep. 
Prospero Pichay, isang matapat 
at masugid na alyado ni Arroyo. 

Samantala, laganap ang bali- 
ta na naghahanda si Ramos ng 
isang kudeta kung saan manana- 
tiling presidente si Arroyo pero 
aagawan ni Ramos ng tunay na 
kapangyarihan. Isiniwalat din ng 
embahada ng US na kahit bago 
pa man pumutok ang iskandalo 
ng "Gloriagate" tapes, may nala- 
laman na silang ganitong plano 
ni Ramos at ng mga susing tau- 
han niya. Si Sen. Miriam Santia- 
go ang kinasangkapan ng Mala- 
kanyang para isiwalat ang pag- 
paplano umano ni Ramos ng ku- 
deta ngayong Disyembre. 

Umangal na si Ramos sa mga 
balitang minamanmanan siya ng 
militar sa utos ng Malakanyang. 
Sa pangambang hayagang su- 
mambulat ang tunggalian nito 
kay Ramos, panay ang tanggi ng 
Malakanyang na may binabalak 
na kudeta si Ramos at pilit na pi- 
nalalabas na nananatili siyang 
mahigpit na kaalyado ni Arroyo. 
Sa kabilang panig, walang taha- 
sang pagtanggi si Ramos sa mga 
balitang kudeta, at katunaya'y 
wala siyang tigil sa "panganga- 
ral" kay Arroyo. Ang malalapit na 
tauhan ni Ramos ang umaaming 
may bitak na sa pagitan nina 
Ramos at Arroyo. 

Bukod sa pangkat ni Ramos, 
pinagsususpetsahan na rin ng 
Malakanyang na nagbabalak ng 
kudeta sina Gregorio Honasan at 
mga kagrupo niya sa Philippine 
Guardians Brotherhood Incorpo- 
rated (PGBI). Tinatanggihan ito 
ng PGBI. 

Lalo pang di makatulog si 
Arroyo sa napapabalitang mis- 
mong mga tauhan ng PSG ay ka- 
sama o hinihikayat na sumama 
sa planong kudeta. ABI 

PANANALANTA NG PASISTANG ESTADO 


n 


Organisadong lakas ng masa, 
naglantad at nagpatalsik kay 
Palparan sa Eastern Visayas 


Setyembre 2005 ng nagkaka- 

isang lakas ng organisadong 
masa at ng malawak na alyansa ng 
iba't ibang sektor ng mamamayan 
sa Eastern Visayas (EV) si Brig. Gen. 
Jovito Palparan Jr., paboritong 
pasistang berdugo ni Gloria Arroyo . 

Sa pag-alis niya sa EV, nag- 
iwan siya ng madugong rekord ng 
pasistang pandarahas sa maraming 
lugar sa Eastern Visayas. Nakapag- 
tala ang Katungod-Sinirangang Bi- 
sayas (Katungod-SB) ng 199 na ka- 
so ng iba't ibang paglabag sa kara- 
patang-tao sa rehiyon sa loob la- 
mang ng 86 na araw mula nang ma- 
muno si Palparan sa 8th ID noong 
Pebrero 10. Kinabibilangan ito ng 
22 kaso ng pagsalbeyds (katumbas 
ng lima bawat buwan) at 20 kaso 
ng pagdukot. Mayroon ding 36 na 
biktima ng istraping, pambobomba 


Èz at pinatalsik noong 


VID 


va, Nega 1 


Ai] a 


at walang habas na pagpapaputok, 
13 biktima ng tortyur, 16 na 
biktima ng pambubugbog at arbi- 
traryong pang-aaresto at 17 bikti- 
ma ng arbitraryong pagkakakulong. 
Sa panahong iyon ay umabot sa 
979 ang biktima ng sapilitang pag- 
papalikas sa 21 komunidad sa mga 
bayan ng Calbiga, Tarangan, Moti- 
ong, Jiabong, Catbalogan at Para- 
nas, lahat sa prubinsya ng Samar. 

Sa loob pa lamang ng unang 
tatlong buwang panunungkulan ni 
Palparan, di hamak nang mas mala- 
ki ang kabuuang bilang ng mga 
naitalang paglabag sa karapatang- 
tao kumpara sa 94 na kasong nai- 
tala sa buong 2004. 

Pagsapit ng Agosto, umabot na 
sa mahigit 450 ang kaso ang pag- 
labag sa karapatang-tao sa re- 
hiyon. 

Ang tindi ng pasistang panini- 

basib sa rehiyon ang nag- 
bunsod sa 


hanay ng 
mamama- 
yan sa East- 
ern Visayas 
na kumilos 
para ilantad 
ang da- 
has ng mili- 
tarisasyon dito at 
3 patalsikin ang tauhan ni 
Arroyong pasimu- 

no nito. 
Isa sa pinakatampok na mga 


S 
pakikibakang masang nailunsad 


sa EV kaugnay ng kampanya laban 
kay Palparan ang matagumpay na 
martsa-rali noong Agosto 18 sa Ba- 

rangay Cancaiyas, Basey, Samar. Di 
kukulangin sa 500 ang dumalong 
mga magsasaka mula sa iba't ibang 
baryong nasalanta ng matinding 
militarisasyon. Dinaluhan din ang 
nasabing martsa-rali ng mahigit 
100 delegado ng International So- 
lidarity Movement (ISM). 

Pinuntahan ng ilang delegado 
ng ISM ang mga lugar kung saan 
sinunog ng militar ang mga kubo ng 
mga magsasaka. Kitang-kita ng mga 
delegado ang mga sundalong pala- 
buy-laboy sa kalsada ng Cancaiyas 
na di nakauniporme at nakahimpil 
na sa mismong barangay hall— 
isang malinaw na paglabag sa Com- 
prehensive Agreement on Respect 
for Human Rights and International 
Humanitarian Law (CARHRIHL). 

Ilang linggo bago ito mangyari, 
mahigit 2,000 ring mga magsasaka 
mula sa mahigit sampung baryo 
ang nagkampo sa munisipyo ng Ba- 
sey para kundenahin at tutulan ang 
matinding militarisasyon, arbitra- 
ryong pagpapaputok, paninira ng 
kanilang mga tanim at iba pang 
pananalanta ng militar. Mas mara- 
mi pa sana ang nakadalo kung hin- 
di sila naharang ng nag-oopera- 
syong mga tropa. 

Nakipagdayalogo ang mga rali- 


yista sa mga upisyal ng 46th IB at 
iginiit nila ang pagpapatalsik sa 
abusadong yunit. Sa lakas ng pre- 
syur ng mamamayan, napilitan ang 
militar na iatras ang ilan nilang 
tauhan sa malalaking baryo. Sa tin- 
di rin ng kanilang galit, isang sun- 
dalong nagpanggap na sibilyan at 
nagpumilit na pumasok sa kinaro- 
roonan ng mga nagrarali ang si- 
nuntok at tinadyakan at kung di 
naawat ang mga magsasaka ay ma- 
lamang na napatay ito. 

Samantala, sa isang baryo ng 
Paranas, Samar, nagtipun-tipon 
ang taumbaryo noong Hulyo para 
kundenahin ang matinding pang- 
aabuso ng militar sa mga baryo ng 
Calbiga, Pinabacdao, Sta. Rita, Vil- 
lareal, Basey, Motiong, Paranas, Ji- 
abong, Catbalogan, San Jose de 
Buan, San Jorge, Gandara, Tarang- 
nan, Calbayog, Matuguinao at Pag- 
sangjan. Dinaluhan din ng mga de- 
legado ng ISM ang pagtitipon, su- 
balit hindi nila nakuha ang testi- 
monya ng iba pang mga magsasa- 
kang hinarang ng militar at binan- 
taang papuputukan kapag hindi 
umuwi. Gayunman, sapat ang testi- 
monya ng mga naroon at ang mis- 
mong nasaksihan ng mga delegado 
para kundenahin nila ang mga lan- 
tarang paglabag sa karapatang-tao 
at magpahayag ng pagtataka kung 
bakit ang isang tulad ni Palparan 
ay patuloy na pinatataas ang rang- 
go at ginagantimpalaan ni Arroyo. 

Naging matagumpay ang mala- 
wakang pagkilos ng mamamayan 
dahil sa taglay nilang kahandaan 
at militansya na ipaglaban ang ka- 
nilang kabuhayan at karapatan. 
Hindi sila naloko sa anumang pag- 
kukunwari ng mga operasyon ng 
mga Reengineered Special Opera- 
tions Team ng AFP na ipinadala sa 
lugar kasabay ng mga pamamas- 
lang. Batid rin nila ang madugong 
rekord ni Palparan bago pa man 
siya inilipat sa EV. Tinalakay nila sa 


kanilang mga organisasyon ang 
pambansang kalagayan at pinag- 
handaan ang matitinding pagsala- 
kay ng militar. 

Bunga ng matitinding paglabag 
sa karapatang-tao at masiglang 
kampanyang masa at propaganda 
laban dito, nahikayat na makipag- 
kaisa sa nakikibakang mamamayan 
ang iba pang panggitnang pwersa 
tulad ng mga taong-simbahan, 
mga lokal na upisyal ng gubyerno, 
mga taong-midya, mga kongresman 
at iba pa. Sa Kongreso noong Ma- 
yo, sa kabila ng mga pananakot din 
sa kanila, hindi tinantanan ng mga 
kongresman mula sa iba't ibang 
distrito ng EV si Palparan at iba 
pang mga tauhan ng militar at pu- 
lisya sa rehiyon nang magdaos ng 
imbestigasyon hinggil sa karaha- 
sang militar sa rehiyon. Matapos 
marinig ang salaysay ng mga testi- 
go, iginiit ng mga kongresman mu- 
la sa EV ang pagpapatalsik kay Pal- 
paran mula sa rehiyon at idiniin na 
tututulan nila ang anumang pro- 
mosyon para kay Palparan. Kinun- 
dena rin ng mga pastor ng United 
Church of Christ in the Philippines 
(UCCP) ang serye ng mga pama- 
maslang, laluna ang pagpatay sa 
mga taong-simbahang aktibo sa 
mga progresibong organisasyon. 
Isa sa mga biktima ang tserman ng 
Katungod-Sinirangang Bisayas na 
si Rev. Edison Lapuz, na pinaslang 
noong Mayo 12. 

Matapos ang kanilang mga pag- 
kilos, masusing pinag-aralan ng 
mamamayan ang kanilang mga 
karanasan at nakahalaw sila ng ma- 
hahalagang aral. Lalong lumawak 
ang kanilang pag-unawa sa pasis- 
tang katangian ng rehimeng Arroyo 
at muli nilang napatunayan ang 
kawastuan ng pakikibaka para sa 
pagbabago sa lipunan. 

Pinatutunayan ng karanasan ng 
mamamayan sa EV na mabisang 
sandata laban sa pasistang panda- 

rahas ang komprehensibo at sistematikong paglalan- 
tad sa bawat kaso ng paglabag sa karapatang-tao, at 
ang organisadong pagkilos para igiit ang pagpapati- 
gil sa militarisasyon at pagpapalayas sa mga abusa- 
dong yunit at upisyal. 

Gayunpaman, hindi pa tapos ang pakikibaka ng 
mamamayan laban sa pasistang tambalang Arroyo- 
Palparan. Inalis man ni Arroyo si Palparan sa EV, ini- 
lipat naman niya ito sa Central Luzon. Hindi lamang 
walang patid ang kanyang pamamaslang dito, mas 
bumwelo pa at higit na nanalasa ang kanyang pa- 
mamasista. Gayundin, patuloy ang pananalasa ng 
militarisasyon at pangkalahatang terorismo ng esta- 
do sa EV matapos ilipat si Palparan. Katunayan, 
nangako pa ang pumalit kay Palparan na ipagpapatu- 
loy niya ang iniwang plano ng pamamasista at lulu- 
busin niya ang programang inilatag ni Palparan at ng 
rehimeng Arroyo para sa EV. 

Hindi rin natinag ang kayabangan ni Palparan. 
Buo ang kanyang pag-asa na oras na humina ang 
mga sigaw ng kanyang mga biniktima para sa husti- 
sya, tataas at tataas ang kanyang ranggo sa reaksyu- 
naryong militar at tatamasain niya ang mga pribile- 
hiyong kapalit ng kanyang kasigasigan at katapatan 
sa rehimeng Arroyo. 

Higit kailanman, kailangang pag-ibayuhin ng la- 
hat ng lumalabang mamamayan at ng rebolusyonar- 
yong kilusan, kasama ang lahat ng mga biktima, ang 
paglalantad sa mga kahindik-hindik na krimen ng 
tambalang Arroyo-Palparan. Kailangang paabutin sa 
pambansang antas at higit pang palakasin ang ma- 
sigla at militanteng kilusang masa laban sa tamba- 
lang Arroyo-Palparan na nabuo na ST, EV at ngayon 
sa Central Luzon. Marapat lamang na papanagutin si 
Palparan, kasama ang kanyang mga amo sa kanilang 
pamamasista sa buong bansa. Kailangan ding itaas 
ang antas ng paghahanda at pagkilos ng mamama- 
yan laban sa mas matitindi pang atake ng pasistang 
tambalang ito at pag-ibayuhin ang pagsisikap upang 
magawaran sila ng karampatang parusa at makamit 
ang hustisya para sa mga biktima. 

Habang pinananatili ang mga katulad ni Palparan 
sa unahan ng makinarya ng rehimen para sa pasis- 
tang pandarahas, dadaloy at dadaloy ang dugo ng 
walang kalaban-labang mamamayan. Kailangan ang 
rebolusyonaryong pamamarusa sa naghaharing rehi- 
men at mga pasistang instrumento nito at ang pag- 
papatupad ng rebolusyonaryong hustisya. Sa gayon 
matutugunan ang mga hiyaw para sa hustisya ng 
mga biktima ng pasistang karahasan sa iba't ibang 
lugar sa bansa. ABI 

Karahasan 
at panlilinlang 
sa Central Luzon 


Nakapanayam kamakailan ng AB si Jose Agtalon, 
tagapagsalita ng BHB-Central Luzon kaugnay ng pina- 
kahuling kampanyang saywar ng AFP sa rehiyon, tu- 
mitinding militarisasyon laluna sa Aurora at Bataan at 
ang pinakahuling serye ng brutal at walang pakunda- 
ngang pamamaslang ng mga progresibong lider at 
sibilyan laluna mula nang maitalaga sa rehiyon ang 
berdugong si Jovito Palparan. 


at pamamaslang sa Central Luzon. Makaraan 
ang serye ng pamamaslang ng mga progresi- 
bong lider at sibilyan sa Southern Tagalog na sinimu- 
lan noong 2001, naglunsad ang pasistang rehimeng 
Arroyo ng pangalawang serye ng mga pamamaslang 
na sinimulan sa pagsalakay nito sa hanay ng mga 
manggagawa at manggagawang bukid na nagwewel- 
ga sa Hacienda Luisita noong nakaraang taon. Sinun- 
dan ito ng sunud-sunod na pamamaslang ng iba pang 
lider, kasapi at kapanalig ng mga nakikibakang masa 
at mga progresibong organisasyon sa Tarlac, Nueva 
Ecija, Pampanga at marami pang lugar sa Central 
Luzon. Sa kasalukuyan, walang puknat ang milita- 
risasyon at pananalakay ng mga 
pwersa ng AFP at 
PNP sa mamama- 
yan sa rehiyon. Si- 
nasabayan ito ng 
kampanya ng panini- 
ra at pagsisinunga- 
ling ng mga upisyal 
ng Northern Luzon 
"Command (Nolcom) na 
nakabase sa Tarlac. 
Labinsiyam 
"nang lider at mga ka- 
sapi ng mga progresi- 
bong organisasyon 
ang pinaslang ng ber- 
f4 dugong AFP sa Cen- 
tral Luzon mula nang 
maitalaga si Palparan 
dito nitong Setyembre 2. 


D: nang matindi at brutal ang militarisasyon 

Kasabay nito ang walang puknat na 
militarisasyon at kakambal na pa- 
mamaslang, pagdukot, pagtortyur 
at sapilitang pagpapalikas ng mga 
ordinaryong sibilyan. 

Isa sa pinakahuli sa mahaba at 
madugong listahan ng karahasan 
ng estado at pasistang pwersa ng 
mga naghaharing uri sa rehiyon 
ang pagpaslang kay Ricardo Ramos, 
pangulo ng Central Azucarera de 
Tarlac Labor Union (CATLU) noong 
Oktubre 25 sa Barangay Mapalac- 
siao, Tarlac City. Nagdiriwang noon 
si Ramos, kasama ang iba pang ka- 
sapi ng unyon, sa kanyang bahay 
dahil kalalabas lamang ng paborab- 
leng desisyon ng Department of La- 
bor and Employment na nag-uutos 
sa pamilyang Cojuangco na ibigay 
na sa mga manggagawa ang kani- 
lang back pay (naipagkait na sahod 


sa nakaraan) para sa lahat ng mga 
araw na nakawelga sila. 

Noong sumunod na araw, pinas- 
lang si Francisco Rive- 
ra, lokal na pangulo ng 
Bayan-Angeles City sa 
Barangay Pulong Bulo 
sa naturang syudad. 
Napatay din ang dala- 
wa niyang kasamang 
sina Dr. Angel David at 
Von John Maniti. Ayon 
sa mga saksi, matapos pa- / 
ulanan ng bala ay binaril 
pa nang malapitan ang 
nakahandusay nang 
bangkay ni Rivera. 

Bandang alas-5 noong 
araw ding iyon, malapitan 
ding binaril sa Malolos City si Fede- 
rico de Leon, presidente ng Pinag- 
kaisang Samahan ng Tsuper at Ope- 


Si Palparan noon 


indi na bago ang madugong rekord ni Palparan sa Central Luzon. 

Bago pa man siya naitalaga sa Southern Tagalog kung saan una 
siyang tumampok sa buong bansa bilang pangunahing berdugo ng 
rehimeng Arroyo, nakapaghasik na siya ng lagim sa Central Luzon. 

Unang naitalaga si Palparan sa Central Luzon bilang kumander 
ng 24th IB noong 1987. Mula noon hanggang 1991, walang pakun- 
dangan na siyang nandarahas. Maraming paglabag sa karapatang- 
tao, katulad ng mga iligal na pang-aaresto, detensyon, tortyur, 
pwersahang pagpapalayas at paninira ng mga buhay ng maraming 
aktibista at myembro ng mga progresibong organisasyon at gayun- 
din ng mga ordinaryong mamamayan ang naiulat na kakambal ng 
marami sa mga operasyong militar na isinasagawa ng batalyong pi- 
namunuan niya. 

Kilala rin si Palparan bilang tagapagtatag ng mga grupong vigi- 
lante sa Pampanga, tulad ng Angelo Simbulan Brigade na nakabase 
noon sa San Fernando at Faustino Sabile Brigade sa Mabalacat. Ang 
mga death squad na ito ang nagsagawa ng mga pananalbeyds, pa- 
mamaslang, tortyur at iba pang kahindik-hindik na mga krimen la- 
ban sa mamamayan. Kabilang sa kanilang mga biktima ang mga ta- 
gapagtanggol ng karapatang-tao tulad nina Atty. Ramos Cura, Dr. 
Patricio Santiago Jr. at Archie Simbulan, isang Doktor Dabu at mga 
lider-unyon na sina Raul Quiroz at Simplicio Aninion. Dalawang ak- 
tibista, sina Badjo Conrado at Corazon Lintag, ang dinukot at hindi 
na kailanman natagpuan. ABI 


reytor Nationwide (Piston-Bulacan) 
at pinuno ng Anakpawis-Bulacan. 

Bago ito, anim nang mga lokal 
na lider ng mga progresibong orga- 
nisasyon ang pinas- 
[ lang ng mga tauhan ni 
Palparan. Kabilang dito 
si Florante Collantes, 
pangkalahatang kalihim 
ng Bayan Muna-Tarlac na 
binaril noong Oktubre 15 
“sa harap ng kanyang 
“J tindahan sa lTuec, Tar- 
lac; si Rolando Mariano, 
municipal coordinator ng 
Bayan Muna-Gerona, na 
binaril noong Oktubre 16 

4 habang nagmamaneho sa 
Victoria, Tarlac; si Arman- 
do Javier, municipal coordinator ng 
Anakpawis-Cuyapo, na binaril sa 
harap ng kanyang asawa sa loob ng 
kanilang bahay sa Cuyapo, Nueva 
Ecija noong Oktubre 2: si Leode- 
gracio Punzal, lider ng Anakpawis- 
Bulacan, na binaril habang nagpi- 
pinta ng kanyang tindahan sa 
Norzagaray, Bulacan noong Set- 
yembre 12: si Prescilla Esteban na 
lider ng Anakpawis-Nueva Ecija na 
dinukot noong Oktubre 2 at natag- 
puan na lamang na patay sa 
Guimba, Nueva Ecija noong Oktu- 
bre 5: at si Renier Cusio, lider ng 
mga magsasaka sa Guimba, na di- 
nukot at natagpuang patay sa Ca- 
banatuan City noong Setyembre 
13. 

Dagdag dito ang anim pang or- 
dinaryong sibilyan na pinaslang ng 
militar dahil lamang sa kanilang 
pagtulong sa mga progresibong or- 
ganisasyon o sa simpleng paghihi- 
nalang umuugnay sila sa rebolu- 
syonaryong kilusan. Kabilang dito 
si Roman Friola ng Lupao, Nueva 
Ecija na binaril noong Setyembre 
25 habang nakikipag-usap sa isang 
pinaghihinalaang myembro ng BHB 
at si Edmer Rufino ng Orani, Bata- 


ANG BAYAN Nobyembre 7, 2005 


an na binaril dahil ipinagmaneho 
niya ang grupo ng KARAPATAN na 
nagsagawa ng fact-finding mission 
sa Barangay Tala, Orani noong Set- 
yembre 25. 

Iniimbestigahan ng KARAPATAN 
ang pinakahuling serye ng mga 
paglabag sa karapatang-tao sa Ba- 
taan na idinulot ng mga opera- 
syong militar ng mga pwersa ng 
24th IB sa lugar. 


PANANALANTA NG PASISTANG ESTADO 


Nitong mga huling buwan, wa- 
lang pakundangan ang pandarahas 
ng 24th IB sa mga residente sa 
magkakalapit na sityo ng Tala, Ora- 
ni, Bataan. Aabot sa 30 pamilya 
ang napilitang lumikas sa Sityo Ki- 
nahigan sa Tala, Orani matapos 
sunud-sunod na paslangin ang ka- 
nilang mga kababaryo. Ilang araw 
bago ito, binantaan na sila ng mga 
pwersa ng 24th IB na marami sa 


n 


kanila ay nasa listahan ng mga pa- 
patayin. 

Kabilang sa mga pinaslang si 
Jose Levimar Rieza na binaril ha- 
bang mahimbing na natutulog no- 
ong Setyembre 24 dahil lamang sa 
paghihinalang tagasuporta ng BHB 
ang kanyang ama. Gayundin, dinu- 
kot at pinaslang sina Mario Tuvera, 
Tomas Paras at dalawa pang minor- 
yang Aeta. AB] 


Ang kampanyang saywar sa Aurora 


ariing pinabulaanan ng Domingo Erlano Com- 
M ron: ng Bagong Hukbong Bayan-Aurora ang 

ipinagyayabang ng 48th IB na pagkakakubkob 
umano ng isang malaking kampo ng BHB sa Sityo Ala- 
sanay, Barangay Dimanayat sa San Luis, Aurora noong 
Setyembre 28. Ayon sa gawa-gawang kwento ng hepe 
nitong si Col. Joselito Kakilala, isang platun daw ng 
mga Pulang mandirigma ang napaatras ng mga pwersa 
ng 48th IB nang pasukin nila ang kampo. Umabot 
umano sa limang oras ang labanan kung saan tatlo ang 
napatay sa mga mandirigma. Nakakumpiska umano 
ang AFP ng marami-raming gamit- 
militar. Mahigit dalawang linggo 
pang itinuluy-tuloy ng AFP ang pala- 
bas na "pagtugis" nila sa "natitirang 

mga gerilya sa lugar." 

Bukod sa mga pwersa ng 48th IB, umeksena rin sa 
palabas ang 71st Recon Coy at mga pwersang pang- 
himpapawid. Dinirihe ni Brig. Gen. Jovito Palparan, 
bagong talagang hepe ng 7th ID, ang malawak na pa- 
labas sa Aurora. 

Sinaklaw ng mga pwersang ito ang mahigit 10 sa 
mga baryo ng San Luis at Baler. Nagsagawa ng aktwal 
na mga pambobomba at istraping sa mga baryong ito 
ang mga pwersa ng AFP. Pero ang mga kwento tungkol 
sa mga sagupaan ay pawang imbento lamang. 

Ang diumano'y pinasok nilang kampo sa Alasanay 
ay mahigit isang taon nang hindi tinatauhan at wala 
silang nasamsam mula rito kundi mga sira-sira at lu- 
mang kagamitan. Ang pinalabas nilang kwento tung- 
kol sa diumanong engkwentro ay bahagi lamang ng 
pangangatwiran ng militar upang ibayo pang imili- 
tarisa ang lugar. 

Sa buong panahon ng pagsasadulang ito, 
naghari-harian ang 48th IB sa lugar. Mahigpit 
nilang pinagbawalan ang mga residente ng mag- 
kakanugnog na baryo na lumabas sa kani-kani- 

lang mga tahanan. Ipinatigil ang byahe ng mga bang- 
ka na nagdadala ng mga produkto palabas at papasok 
sa mga baryo. Ipinagbawal maging ang pagpunta ng 
mga magsasaka sa kanilang mga kaingin. Sinunog ang 
mga kubo ng mga magyayantok sa kalapit na mga gu- 
bat. Mahigit 1,400 pamilya ang dumanas ng matin- 
ding gutom dahil sa paghihigpit na ito. 

Nagtayo ang AFP ng mga tsekpoynt sa mga pangu- 
nahing lansangan at sa sentro ng mga bayan. Binale- 
wala ng AFP ang awtoridad ng lokal na gubyerno at 
mahigpit na minanmanan ang kilos ng mga lokal na 
upisyal at mga grupong nagtatanggol ng karapatang- 


9 


tao sa mga baryo. Pinagbantaan 
nila ang pumasok na Peace Mission 
na binubuo ng mga taong-simba- 
han at tagapaghatid ng mga 
unang-lunas. 

Pilit ding idinawit ng 48th IB si 
Rep. Satur Ocampo at iba pang ki- 
lalang lider ng mga progresibong 
organisasyon sa prubinsya sa pala- 
bas na sagupaan. Pinalabas nilang 
may natagpuang mga sulat sa kam- 


nagbigay umano ng P5 milyong 
pambili ng gamit pampasabog. 
Gagamitin umano ang mga bomba 
para maghasik ng lagim ang BHB 
sa Metro Manila sa kasagsagan ng 
mga pagkilos laban kay Arroyo. 
Hindi na bago ang mga karaha- 
san ng 48th IB sa mamamayan ng 
Aurora. Hindi mabubura sa kani- 
lang alaala ang pagdukot at brutal 
na pagpatay kina Cocoy Verances 


wala ni Esteban Pastor--pawang 
mga ordinaryong sibilyan na inaku- 
sahang may kinalaman sa rebolu- 
syonaryong kilusan. Marami pang 
ibang kaso ng pananakit at pana- 
nakot sa mga sibilyan at pwersa- 
hang pagpapasuko sa mga sibil- 
yang pinagbintangang mga kasapi 
ng BHB. Dinagdagan na lamang 
ngayon ng AFP ang mga karaha- 
sang ito ng maraming nilubid na 


po kung saan isang "Ka Satur" ang 


at Crispin Amazona at ang pagka- 


kwento at magarbong saywar. WŒ 


Panagutin ang imperyalismong US! 


sektor ang ginawang kahayupan ng limang Ameri- 

kanong sundalo sa isang Pilipina sa Olongapo City 
noong Nobyembre 1. Tumestigo mismo ang drayber ng 
kanilang inarkilang van sa ginawang panggagahasa ng 
isa sa mga sundalo habang naghihiyawan ang iba pa. 
Nasaksihan din niya kung papaano basta-basta na 
lamang itinapon ng mga sundalo ang biktima sa tabi 
ng daan. Agad-agad, itinago ng mga upisyal ng emba- 
hada ng US ang limang sundalo at napabaligtad ang 
drayber sa kanyang unang pahayag. Patuloy din nilang 
itinutulak ang biktma na pumayag na lamang sa areg- 
lo. Samantala, lumalaki ang posibilidad na mabalewa- 
la lamang ang kaso dahil nag-astang interesado sa 
paghahabol ng hustisya ang papet na rehimeng Arroyo 
pero kasabay nito'y ipinagtatanggol ang presensya ng 
militar ng US sa bansa. Kalahok sa nagaganap na pi- 
nagsanib na pagsasanay-militar sa ilalim ng Balikatan 
2005 ang limang sundalong Amerikano. 

Isa lamang ang kasong ito sa karumal-dumal na 
mga krimen ng mga sundalong Amerikano laban sa 
mamamayang Pilipino. Noong 1987, ginahasa at wa- 
lang awang nilapastangan ni Heinrich Ritter, isang 
Amerikanong sundalo na nakaistasyon noon sa base 
militar ng US sa Subic, ang 12-taong gulang na si Ro- 
sario Burgos Baluyot sa Olongapo City. Sa halip na pa- 
panagutin sa krimen, dali-daling inilabas ng mga upi- 
syal na Amerikano ang naturang sundalo. Matapos ang 
ilang araw, namatay si Rosario mula sa grabeng im- 
peksyon. Bago ibasura ng Senado ang Military Bases 
Agreement (MBA) noong 1991, umabot na sa 82 ang 
mga kaso ng sekswal na pang-aabuso ng mga sunda- 
long Amerikano laban sa kababaihang edad 16 pataas. 
May 15 kaso rin ng panggagahasa sa mga bata. 

Kasabay ng pagbatikos sa mga krimeng ito, mariin 
ding kinukundena ng mamamayang Pilipino ang papet 


[e ng matitinding batikos mula sa iba't ibang 

na rehimeng Arroyo at mga nauna pang rehimen sa 
pagpapahintulot nito sa presensya ng mga tropang 
Amerikano na tahasang lumalapastangan sa soberanya 
ng bansa. Katulad sa iba pang bahagi ng mundo, pa- 
lagiang kakambal ng presensya ng mga tropang Ame- 
rikano ang samutsaring mga krimen at paglabag sa 
mga karapatang-tao. 

Simula't sapul, ipanapanawagan na ng mamama- 
yan ang pagbabasura sa lahat ng mga kasunduang 
nagpapahintulot sa presensya ng mga tropang Ameri- 
kano sa bansa. Pinakahuli na rito ang Visiting Forces 
Agreement (VFA) na nagpapahintulot sa pagpasok at 
paglabas ng mga armadong pwersa ng US saan mang 
bahagi ng Pilipinas. Ibinukas nito sa armadong inter- 
bensyon ng mga tropang Amerikano ang lahat ng 
sulok ng bansa at binigyang-laya nito ang mga sun- 
dalong Amerikano na walang pakundangang labagin 

ang mga karapatang-tao ng mamamayan. Sa ilalim ng 
VFA, maaaring piliin ng reaksyunaryong gubyerno na 
umatras sa pag-usig at paglilitis sa sinumang Ameri- 
kanong sundalo na lumabag sa anumang batas 
ng bansa. 

Noong 2002, naghapag ng reklamo ang mga pro- 
gresibong organisasyon at partido kaugnay ng pang- 
hihimasok at pang-aabuso ng mga tropang Amerika- 
no sa Basilan--ang tinaguriang "pangalawang prente 
ng terorismo" ng imperyalismong US. Kinundena ng 
Bayan Muna ang pagbaril ng isang sundalong Ameri- 
kano kay Buyong-buyong Isnijal sa kanyang bahay sa 
Basilan noong Hulyo 24, 2002. Sumama ang naturang 
Amerikano sa isinasagawang operasyong pagtugis ng 
mga sundalong Pilipino--na isa ring paglabag sa 
mga probisyon ng VFA na nagbabawal sa presensya 
ng mga tropang Amerikano sa operasyong militar ng 
AFP. 


karapatang-tao sa panahon ng mga pagsasanay. Ini- 
ulat nito ang pwersahang ebakwasyon ng mga minor- 
yang Aeta dulot ng walang pakundangang pambobom- 
ba sa kanilang mga komunidad sa panahon ng pagsa- 
sanay. 

Gayundin, naiulat ang mga kasong kinasasangku- 
tan ng mga sundalong Amerikano tulad ng pambubug- 
bog sa isang drayber ng taksi sa Cebu, ang pagpatay 
sa isang mangingisda sa Zambales at pagpapasabog 
ng bomba na ikinasawi ng ilang kabataan sa Cebu. 

Makailang beses ding nagsagawa ng unilateral na 
mga pagsasanay-militar ang mga sundalong Amerika- 
no--labag sa probisyon sa VFA na dapat palagiang ka- 
sama ang mga sundalong Pilipino sa mga "pagsasa- 
nay". 

Mahaba na ang madugong rekord ng panghihima- 
sok at paghahari-harian ng mga tropang Amerikano sa 
bansa. Marapat lamang na patuloy na ibunyag ang 


Sa taon ding iyon, 


Expanded Value-Added Tax 


inihapag ng itinayong VFA 
Commission sa Kongreso ang mga kaso ng paglabag sa 


mga paglabag sa soberanya at mga krimen na ibinu- 
bunga ng kanilang presensya. ABI 


Dagdag pahirap, dagdag na laban 


VAT Reform Act nitong Nobyem- 

bre 1. Pinal na pinagtibay ni- 
tong Oktubre 18 ng Korte Suprema 
sa botong 15-0 na naaayon sa 
konstitusyon ang batas na ito. 

Taliwas sa mga pambobola ng 
Malakanyang, walang ibang idudu- 
lot ang bagong batas na ito kundi 
ang dagdag na pasakit sa mamama- 
yang lubog na lubog sa matinding 
krisis. Malaking karagdagang pabi- 
gat ito sa mamamayang tinatama- 
an na ng tuluy-tuloy na pagtaas ng 
presyo ng mga pangunahing bilihin 
at serbisyo kahit wala pa ang ba- 
gong VAT. 

Pinalawak ang saklaw ng mga 
produktong papatawan ng 10% VAT 
sa ilalim ng RA 9337. Isinama ang 
kuryente, mga produktong petrol- 
yo, pamasahe sa mga eroplano at 
barko at serbisyong medikal at li- 
gal. 

Dagdag presyo, dagdag pahi- 
rap. Dahil sa 10% VAT, itinaas ng 
Meralco nang 58 sentimos kada ki- 


[ri ang RA 9337 o ang 

lowatt-hour (kWh) o P118.44 ang 
singil sa kuryente para sa mga ku- 
mukonsumo ng 200 kWh sa isang 
buwan. Samantala, itinaas ang si- 
ngil sa komukonsumo ng 1 kWh 
hanggang 50 kWh kada buwan 
nang P13.74. May P25.75 dagdag 
naman para sa mga komu- 
konsumo ng 70 kWh, at 
P46 dagdag para sa 
umaabot sa 100kWh. 
Ipatutupad na ito 
kaagad ngayong 
Nobyembre, ba- a 
gamat sa pag- R sa 
babayad pa ZAN 
nila sa Dis- / 


mula saf 
resibo ng Ñ 
mga ku- w 
mukonsumo NY, 
kung magkano ` 
ang aktwal na itinaas ng singil at 
kung papaano ito kinalkula. 

Tataas nang 93 sentimo kada 


litro ang presyo ng diesel habang 
ang unleaded gasoline naman ay 
tataas nang tumataginting na 
P3.40 bawat litro. (Wala pa rito 
ang sinasabi 
3 ng mga kum- 
panya ng langis 
na P2.50 kada li- 
trong pagtaas 
dahil sa pag- 
hahabol nila 
sa umanong 
nabawas sa 
kita nila sa 
nakaraan). 
Umaabot na sa 
P486 hanggang P510 
bawat 11-kilong tang- 
ke ang presyo ng lique- 
fied PE 


P100 ang 

nadagdag 

>> sa dating 
presyo nito. 

Para kunwa'y mabawasan ang 


AW: 

epekto ng VAT sa presyo ng mga 
produktong petrolyo, naglabas ang 
Malakanyang ng Executive Order 
440 na nagbababa ng taripa at 
excise tax para sa importasyon ng 
mga produktong ito. Pero ang lahat 
ng mga ito ay babawas lamang sa 
buwis na binabayaran ng mga kum- 
panya sa langis at sa gayo'y mag- 
papalaki lamang ng kanilang kita. 
Tiyak na walang kahit isang senti- 
mo mula sa mga ito ang babalik 
para magbigay ng anumang pakina- 
bang sa mamamayan. 

Tumaas na rin ang presyo ng 
ilang pagkain at inumin tulad ng 
kape, inuming tsokolate, asukal, 
gulay, biskwit at iba pa. 

Tataas din ang pasahe sa ero- 
plano at mga barko at tumaas na 
nga ang pasahe sa ilang byahe ng 
bus. Gayundin, maniningil ng ka- 
ragdagang halaga ang mga ospital 
at ang mga doktor, abugado at iba 
pang propesyunal. 

Pagkapinal ng Korte Suprema sa 
RA 9337, hayok na hayok at kaagad 
na nagpahayag ng mas mataas na 
singil ang North Luzon Expressway 
(Nlex), Manila-Cavite Coastal Road, 
South Luzon Expressway (Slex), 
Skyway at ang Southern Tagalog 
Arterial Road (Star). 

Mga pambobola. Kung anu- 
anong paliwanag ang hinahabi ng 
administrasyon upang linlangin 
ang mamamayan sa magaganda 
umanong idudulot ng EVAT. Nari- 
yang sabihing mabubura nito ang 
depisit sa badyet ng pamahalaan 
pagdating ng 2008. Sinasabi ring 
matutulungan nitong punan ang 
mahigit P1 trilyong badyet para sa 
2006 at mapupunta umano ang 
P15 bilyon para sa sweldo ng mga 
kawani ng gubyerno. Dagdag pa, 
magagamit umano ang buwis para 
sa modernisasyon ng agrikultura, 
pagpapatayo ng imprastruktura at 
pagbibigay ng mga serbisyong pan- 
lipunan. 

Taliwas sa itinatambol ng rehi- 
men na pakikinabangan ng mama- 

MATATAGUMPAY NA OPENSIBA NG BHB Jy 


26 na armas nasamsam, 28 armadong elemento 
napatay sa mga opensiba sa Mindanao 


DALAWAMPU'T anim na armas, kabilang ang 23 malalakas na riple ang 
nakumpiska at 28 armadong elemento ang napatay sa 41 taktikal na 
opensiba ng Bagong Hukbong Bayan (BHB) sa Mindanao mula Setyem- 
bre 20 hanggang Oktubre 30. Tatlumpu't isang sundalo rin ang nasu- 
gatan sa mga sagupaang ito. Isa ring elemento ng CAFGU ang dinakip 
ng BHB sa panahon ng labanan subalit agad ring pinakawalan. Sa 
kabilang banda, dalawang Pulang mandirigma ang nagbuwis ng buhay 


at pito ang nasugatan. 


Pinakahuli sa mga opensiba ng BHB ang pagpapasabog sa dala- 
wang siksbay na trak na may lulang humigit-kumulang 20 sundalo ng 
36th IB sa Sityo Sian, Barangay Maharlika, Bislig City bandang alas- 
6:30 ng umaga noong Oktubre 30. Dalawang sundalo ang napatay at 

mayan ang makokolektang VAT, ang 
dagdag buwis na ito ay utos ng 
mga imperyalistang institusyon pa- 
ngunahin na para matiyak na ma- 
babayaran ang mga utang ng gub- 
yerno sa mga pandaigdigang bang- 
ko. Pinaglalaway ng World Bank si 
Arroyo sa pangakong $1.8 bilyon 
na pautang kapalit ng implementa- 
syon ng VAT. Inutusan ang rehimen 
ng mga internasyunal na institu- 
syong pinagkakautangan ng bansa 
na ipatupad ang VAT upang tuluy- 
tuloy na payagang makapangutang 
ang gubyerno ng Pilipinas. 

Ang dagdag na kita mula sa VAT 
ang siya ring panggagalingan ng 
malaking pondong gagamitin ni 
Arroyo para sa kanyang pangungu- 
nyapit sa poder sa pamamagitan ng 
mga pampulitikang maniobra, pa- 
niniktik at pagpapakana sa kan- 
yang mga kalaban, paglalangis sa 
kanyang mga alyado at panunuhol 
sa iba pang maaakit na kumampi sa 
kanya. Sa 2006, sa kabuuang humi- 
git-kumulang P1 trilyong panuka- 
lang badyet, mahigit P234 bilyon 
sa anyo ng mga "pork barrel" ng 
Malakanyang at mga lokal na gub- 
yerno at iba pang pakanang direk- 
tang hahawakan ng Malakanyang 


ang magagamit ni Arroyo. Bukod 
pa ito sa mga pondo ng PAGCOR, 
PCSO at iba pang malalaking pon- 
dong hawak din ng Malakanyang 
labas sa pambansang badyet. 

Nakakagalit ang mga panlilin- 
lang ng rehimen. Sinusubukan 
nitong lokohin ang mamamayang 
alam na alam kung gaano sila pina- 
hihirapan ng mga patakaran sa 
ekonomya ng pangulo. Sinusubu- 
kang mapaniwala ng pangulo ang 
mamamayan sa kabila ng patung- 
patong na kasalanan niya, kabilang 
ang pagwawaldas sa kaban ng 
bayan para sa eleksyon at iba pang 
kaso ng korapsyon. 

Dagdag na laban. Karagdagan 
ang VAT ni Arroyo sa mahabang lis- 
tahan ng mga dahilan upang siya 
ay patalsikin sa poder. Walang 
ibang ginagawa si Arroyo sa kan- 
yang panunungkulan kundi ang la- 
long ilubog ang pamumuhay ng 
mamamayan. Wala siyang inatupag 
kundi ang kapakinabangan niya, ng 
kanyang mga kasapakat at ng kan- 
yang mga imperyalistang amo. Na- 
rarapat ang pagkakaisa ng mama- 
mayan at pagpupursige nila sa ka- 
nilang mga pagkilos upang mapa- 
talsik na si Arroyo sa pwesto. [EB 

apat na tropa ang nasugatan, ayon sa panimulang mga 
ulat. Ayon sa Northeastern Mindanao Regional Operatio- 
nal Command, ang pagpapasabog ay naganap dalawang 
kilometro lamang mula sa company headquarters ng 36th 
IB sa Scaling Station, PICOP, Bislig City. 

Bago ito, karereyd din lang ng BHB sa detatsment ng 
Philippine Army at CAFGU sa Sityo Tandawan, Bigaan, 
Hinatuan, Surigao del Sur noong Oktubre 28. Nagapi ng 
mga Pulang mandirigma ang detatsment matapos ang 
isang oras na labanan at nakumpiska ang tatlong M14, 
dalawang Garand, 492 bala na iba't iba ang kalibre, 
isang granada, 11 pak, walong uniporme, 12 pares ng 
bota, anim na magasin para sa M14 at 19 na Garand 
clips. 

Sa isang pahayag, sinabi ni Jorge "Ka Oris" Madlos, 
tagapagsalita ng National Democratic Front-Mindanao, na 
kabilang sa layunin ng mga pinakahuling taktikal na 
opensiba ng BHB ang pagpapahina sa armadong lakas ng 
reaksyunaryong gubyerno at pagpapalakas sa Pulang huk- 
bo. Sa 43 labanan na nangyari sa Mindanao sa huling li- 
mang linggo, 41 ang inisyatiba ng BHB at dadalawa 
lamang ang inisyatiba ng AFP, PNP at CAFGU. [AB] 


5 malalakas na armas nakumpiska 
mula sa nalipol na pangkat ng RPA 


LIMANG malalakas na armas ang nakumpiska at apat na 
elemento ng bandidong Revolutionary Proletarian Army 
(RPA) ang napatay noong hapon ng Nobyembre 1 nang 
salakayin sila ng lima-kataong tim ng mga partisano ng 
Bagong Hukbong Bayan (BHB) sa Sityo Camachili, Baran- 
gay Dolis, Calatrava, Negros Occidental. Kasama sa mga 
napatay ang lider ng pangkat na si Eleuterio Lumanat 
alyas Ongkoy. Isa pang elemento ng RPA ang malubhang 
nasugatan. 

Nakumpisa sa mga myembro ng RPA ang dalawang 
M16, isang M14, isang Garand, isang M203 grenade 
launcher at mga bala. Kasalukuyang nag-iinuman ang mga 
myembro ng RHB nang sila'y salakayin. 

Ang RPA, na itinatag ni Arturo Tabara, ay bandidong 
grupong nagpapanggap na rebolusyonaryo at nagbebenta 
ng kanilang serbisyo bilang mga mamamatay-tao at arma- 
dong goons para sa malalaking kumprador at panginoong 
maylupa tulad ni Eduardo "Danding" Cojuangco. Sumuko 
at nakipagkasundo ang RPA sa pamahalaang Estrada no- 
ong Disyembre 2000 at mula noon ay masigasig na silang 
kaagapay ng militar at pulisya sa mga kampanya laban sa 
mga rebolusyonaryong pwersa. Sangkot ang mga tauhan 
ng RPA sa maraming kaso ng pagpatay, panghoholdap at 
panggagahasa. ABI 

"Caravan para sa katarungan" 
inilunsad sa Panay 


ISANG Luksang Bayan o "caravan para sa kata- 
rungan" ang inilunsad noong Oktubre 29-30 sa 
buong Panay sa pamumuno ng Panay Alliance- 
Karapatan at ng Mothers and Relatives Against 
Tyranny (Martyr). Layunin ng caravan na big- 
yang-parangal ang mga taga-Panay na namatay 
sa pakikibaka para sa kalayaan mula noong dik- 
tadurang US-Marcos hanggang sa kasalukuyang 
rehimeng Arroyo. 

Tumulak ang caravan noong Oktubre 29 
mula sa Iloilo City at tumigil sa Belison, An- 
tique; sa Kalibo, Aklan, at Roxas City sa Capiz 
kung saan sinalihan ito ng mga kamag-anak at 
kaibigan ng mga pinarangalang martir. Nagta- 
pos ang caravan noong Oktubre 30 sa pamama- 
gitan ng pagtatatanghal ng programa sa Plaza 
Libertad sa pinagmulan nitong syudad ng Ilo- 
ilo. 

Pinarangalan ng Luksang Bayan ang halos 
400 bayani at martir ng Panay. Ilan sa kanila 
ang lider magsasaka na si Valeriano Caro, ang 
antipasistang lider na si Evelio Javier, ang 
makata at kompositor na si Jose Percival Es- 
tocada Jr. at ang dating pangulo ng (College 
Editors Guild of the Philippines na si Antonio 
Tagamolila. 

Sa gitna ng paggugunita ng Luksang Bayan 
sa kagitingan at walang pag-iimbot na sakripi- 
syo ng mga martir, mariin ding kinundena ng 
Panay Alliance-Karapatan ang walang habas na 
pamamaslang sa mga progresibong lider at ak- 
tibista sa Central Luzon. Kanila ring tinalakay 
ang pang-aapi at panunupil ng rehimeng 
Arroyo sa malawak na mamamayan at ipinana- 
wagan ang pagpapatalsik nito sa poder. 

Ang Luksang Bayan, na idinaraos taun- 
taon, ay nagsimula noong huling mga taon ng 
diktadurang Marcos sa layuning igiit ang kata- 
rungan para sa mga biktima ng pananalbeyds 
ng reaksyunaryong militar. Ayon sa Martyr, sa 
pag-iikot ng caravan ay nauugnayan ang mga 
kamag-anak ng mga bayani at martir sa iba't 
ibang lugar sa Panay at sa mamamayan sa 
pangkabuuan. Isang monumentong nagsisil- 
bing bantayog sa kabayanihan ng mga martir 
ang itinayo sa Plaza Libertad noong nakaraang 
taon. AB] 

France, niyayanig ng rebelyon ng kabataan 


HALOS dalawang linggo nang naga- 
ganap ang ispontanyong rebelyon 
ng kabataan sa magkakanugnog na 
komunidad sa paligid ng syudad ng 
Paris, kabisera ng France. Ilang 
milya lamang mula sa lansangang 
pumapalibot sa syudad, su- 
mabog at patuloy na ku- 2z 
makalat ang galit ng kaba- - “7 
taang malaon nang bina- 

balewala at pinag- l 
kakaitan ng mga 

karapatan at ser- 

bisyo ng gubyer- 
nong France. | 

Naging mitsa 

ng matitindi at tu- 
luy-tuloy na rebelyon 

ng mga kabataan dito 
ang pagkakakuryente at 
pagkamatay noong Oktu- 
bre 27 ng dalawang ti- g 
nedyer na edad 15 at 17 & 
anyos. Nagtago ang da- 
lawa sa isang power plant 

dahil sa takot nila sa mga pulis na 


y 


Pmi 
Fa VJ ' Camawama ta 
KA NGA) 
LaSo LAA 5 
N 


isang komunidad sa Paris kung sa- 
an mayorya ng mga residente ay 
mga migrante mula sa North at 
Central Africa. Mabilis na kumalat 
ang rebelyon at karahasan sa mga 
katulad na komuni- 
dad sa hilaga, ti- 
mog at silangan 
ng Paris. 
Sa mga komuni- 
dad na ito nakakonsentra 
ang daan-daang libong migranteng 
manggagawa at kanilang mga pa- 
milya. Isinisiksik sila ng gub- 
yernong France sa masisikip 
sa lugar na labas sa mga syu- 
dad: pinatitira sa mga sira-sirang 
bahay at gusali, inaapi, tinatratong 
di-kapantay at pinababayaan sa 
pangkalahatan. Dito ay umaabot 
sa 20% ang pangkalahatang tan- 
tos ng disempleyo--mahigit dob- 
le sa pambansang abereyds 
na 9.8%. Mas mataas din 
(mahigit 30%) ang tantos ng 
kawalang trabaho ng mga anak ng 


tumutugis sa kanila. Nagsimula ang mga migrante na may edad 21-29 
pag-aalsa sa Clichy-sous-Bois, kumpara sa 23% pambansang abe- 


reyds. Para sa mga may trabaho, 
mas mababa nang 75% ang kanilang 
natatagggap na sahod. 

Lalo lamang tumindi ang kumu- 
kulong galit ng mga kabataang 
migrante nang sa halip na harapin 
ang kanilang mga hinaing ay bi- 
nansagan at itinuring silang "basu- 
ra" ng gubyernong French at ti- 
nambakan ng ilang libong pulis 
ang kanilang mga komunidad. Bago 
pa man ang kanilang pag-aalsa, 
ipinatupad na ng Interior Minister 
ng France na si Nikolas Sarkozy ang 
kamay na bakal sa naturang mga 
komunidad sa ngalan ng kampanya 
laban sa krimen. 

Tanda ng kanilang galit, papa- 
raming grupo ng mga kabataan ang 
nagsasagawa gabi-gabi ng panunu- 
nog ng mga sasakyan, pabrika, es- 
kwelahan at iba pang mga gusali. 
Sa pinakahuling ulat, bukod sa mga 
gusali ay halos 5,000 nang sasak- 
yan ang kanilang sinunog. Sa kabi- 
lang banda, umaabot na sa 1,200 
kabataan ang inaresto ng mga pu- 
lis. [AB] 


Bush, bigo na itatag ang pinakamalaking "free trade zone" 


NABIGO si US President George W. Bush na itatag ang hok na bansa. 
Free Trade Area of the Americas (FTAA) sa Caribbean 
at Latin America sa gitna ng mariing pagtanggi ng 
ilang susing lider at laganap na protesta ng mamama- 
yan sa rehiyon laban dito. Itinulak ni Bush ang FTAA 
sa Summit of the Americas na ginanap sa Mar del 
Plata, Argentina nitong Nobyembre 4 at 5. 

Ayon sa mga lider ng Brazil, Venezuela at iba pang 
tumututol na bansa, ibubukas lamang ng FTAA ang 
kanilang mga ekonomya sa walang pakundangang 
pandarambong ng mga monopolyong korporasyong 
Amerikano. Gayundin, patitindihin lamang nito ang 
dinaranas na laganap na kahirapan sa kani-kanilang 
mga bansa. Kapalit ng FTAA, mas pinapaboran ng na- 
turang mga lider ang pagtatatag ng "sona ng kalaka- 
lan" sa rehiyon na mayroong mga "katangiang sosya- 
lista" na magtitiyak ng kagalingan ng lahat ng kala- guay. 

Kasabay ng Summit of the Americas ni Bush, nag- 
lunsad ang mamamayan ng Latin America ng alterna- 
tibong People's Summit mula Nobyembre 1-5. Aabot 
sa 600 organisasyon at mga kilusan ang lumahok sa 
People's Summit. Mariing tinuligsa ng mga delegado 
nito ang mga imperyalistang patakaran ni Bush at 
hinikayat ang kanilang mga lider na tanggihan ang 
mga dikta ng imperyalistang US. 

Sinalubong nila ng protesta si Bush pagdating 
niya sa Argentina noong Nobyembre 4. Umabot sa 
20,000 Argentinian ang dumagsa sa mga lansangan, 
nagsunog ng mga bandila ng US at nanawagan laban 
sa mga patakarang "globalisasyon" at mga gerang 
agresyon ng imperyalismong US. Kasabay nito, nagka- 
roon din ng mga protesta sa Brazil, Venezuela at Uru- 

Sino ang tunay na terorista? 


at ipagpilitang tawaging "terorista" ang rebo- 

lusyonaryong kilusan sa Pilipinas, nagdudumi- 

lat ang katotohanan na mismong ang rehimeng Arro- 

yo at ang mga pasistang tropa nito ang pinakamala- 

laking terorista sa Pilipinas, at ang amo nitong gub- 

yernong Bush ang numero unong terorista sa buong 
mundo. 

Nito lamang huling linggo ng Setyembre, di baba- 

ba sa 1,400 pamilya ang sapilitang napalikas mula sa 


(e pa man nito baluktutin ang katotohanan 


Lalong pagkaligalig at 
paniniil ng rehimeng 


Mga tampok sa 
isyung ito... 


Arroyo 


Paglaban kay Palparan 
ng masa sa Eastern 
PAHINA 3 | Visayas 


iba't ibang baryo ng San Luis, Aurora dahil sa walang 
pakundangang pambobomba ng AFP. Pinalalabas ng 
AFP na may tinutugis silang "natitirang mga gerilya" 
mula sa isang nakasagupa at malubhang napinsalaang 
platun ng BHB sa lugar. Malinaw na walang ibang pa- 
kay ang operasyong militar kundi sindakin ang mga 
sibilyan sa lugar dahil wala ni isang sagupaang naga- 
nap sa pagitan ng militar at BHB. 

Sa Central Luzon, 19 na progresibong lider at mga 
aktibista na ang pinapaslang ng mga armadong pwer- 

Ang pahirap na 

Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


